มีอาการตกขาว เป็นสีเขียวเป็นมา 2 อาทิตย์แล้ว ช่วงแรกมีเป็นสีเหลือง ค่ะ มีอาการคันเป็นบางช่วงค่ะ อยากจะทราบว่าเกิดจากอะไร รักษาวิธีไหนหรือต้องไปพบเเพทย์เพื่อตรวจให้ละเอียดเพื่อจ่ายยาหรือสามารถซื้อยาเองได้ขอบค่ะ
สวัสดีค่ะ อาการตกขาวเป็นสีเขียวและคันดังกล่าวมานั้น เป็นตกขาวที่มีสีผิดปกติ อาจเกิดจากช่องคลอดหรือปากมดลูกมีการติดเชื้อ ไม่ว่าจะเป็นเชื้อรา เชื้อแบคทีเรีย เชื้อโพรโทซัว หรือเป็นการระคายเคืองหรือแพ้สัมผัสของช่องคลอด จากการสวนล้างช่องคลอดหรือการใช้สารเคมีใดๆบริเวณช่องคลอดเป็นต้นไม่ควรซื้อยามาใช้เอง โดยยังไม่ทราบการวินิจฉัยที่แน่ชัด เพราะอาจทำให้เชื้อดื้อยาได้ ควรไปพบสูตินรีแพทย์เพื่อตรวจภายในและนำตกขาวที่ผิดปกติไปตรวจหาเชื้อ และรับยาฆ่าเชื้อที่ตรงกับโรคต่อไปค่ะเบื้องต้นงดการมีเพศสัมพันธ์ ไม่สวนล้างช่องคลอด ยังไม่ซื้อยาใดๆมาใช้เอง